Starptautiskā Bioloģijas olimpiāde

thumb|Starptautiskās Bioloģijas olimpiādes logo.
**Starptautiskā Bioloģijas olimpiāde** (*International Biology Olympiad*, IBO) ir starptautiskas skolēnu sacensības, kuru mērķis ir veicināt skolēnu interesi par bioloģijas zinātni. Katra IBO dalībvalsts uz šīm sacensībām var nosūtīt četrus dalībniekus, kuri nedrīkst būt vecāki par 20 gadiem. 2025. gadā IBO piedalījās skolēni no 80 valstīm.

Starptautiskā bioloģijas olimpiāde ir paredzēta indivīdu, nevis komandu sacensībām. Zelta, sudraba un bronzas medaļas piešķirt pēc vairākiem teorētiskiem un praktiskiem pārbaudījumiem.

## Latvijas komandas panākumi
Latvijas skolēnu komanda IBO piedalās kopš 1995. gada, un līdz 2002. gadam Latvijas skolēni ieguva trīs sudraba un piecas bronzas medaļas. 13. Starptautiskā Bioloģijas olimpiāde 2002. gadā notika Latvijā, tajā piedalījās 160 vidusskolēni no 40 valstīm. Visas četras Latvijas pārstāves ieguva sudraba un bronzas godalgas. Maija Misāne no Lielvārdes vidusskolas un Ieva Gailīte no Smiltenes ģimnāzijas ieguva sudraba godalgas, bet Martina Baltkalne no Ziemeļvalstu ģimnāzijas un Lāsma Irša no Jaunpiebalgas vidusskolas izcīnīja bronzu.
2012. gada IBO Singapūrā piedalījās 59 valstu komandas, bronzas medaļas izcīnīja Rīgas 72. vidusskolas skolnieks Mihails Šišovs, Rīgas Valsts 1. ģimnāzijas skolnieks Māris Seržāns, Salacgrīvas vidusskolas skolnieks Mārtiņš Vaivads un Ogres Valsts ģimnāzijas skolnieks Kārlis Jermacāns. 
2013. gada IBO Bernē četri 12. klašu skolnieki - Māris Seržāns un Andris Pāvils Stikuts no Rīgas Valsts 1. ģimnāzijas, Mārtiņš Vaivads no Salacgrīvas vidusskolas un Jānis Gruduls no Madonas Valsts ģimnāzijas, ieguva bronzas medaļas.
2014. gada IBO Bali sudraba medaļu ieguva Aglonas vidusskolas 11. klases skolnieks Daniels Krimans, bet bronzas medaļu Rīgas Valsts 1. ģimnāzijas 12. klases skolniece Katrīna Daila Neiburga.

2016. gada IBO Hanojā sudraba medaļu izcīnīja Rīgas Valsts 1. ģimnāzijas 12. klases skolnieks Ņikita Trojanskis, bet bronzas medaļu ieguva Siguldas Valsts ģimnāzijas 12. klases skolnieks Valts Krūmiņš.
2018. gada IBO Teherānā sudraba medaļu izcīnīja Ventspils Valsts 1. ģimnāzijas absolvents Artūrs Sokolovskis, bet bronzas medaļas ieguva Rīgas Tehniskās universitātes Inženierzinātņu vidusskolas absolvents Ernests Tomass Auziņš un Rīgas Valsts 1. ģimnāzijas 11. klases skolnieks Staņislavs Kurašs.

2019. gada IBO Segedā bronzas medaļas ieguva Āgenskalna Valsts ģimnāzijas 11. klases skolnieks Toms Ekmanis, Rīgas Valsts 1. ģimnāzijas absolvente Anitra Zīle un 11. klases skolnieks Mārtiņš Dāvis Apsītis.
2020. gada Starptautiskajā bioloģijas olimpiādē, kas norisinājās tiešsaistes režīmā, sudraba medaļas ieguva Āgenskalna Valsts ģimnāzijas skolēns Toms Ekmanis un Rīgas Valsts 1. ģimnāzijas skolēns Rolands Lopatko, bet bronzas medaļas Rīgas Valsts 1. ģimnāzijas skolēns Mārtiņš Dāvis Apsītis un Valmieras Pārgaujas Valsts ģimnāzijas skolēns Mairis Bērziņš.

2022. gada IBO Erevānā sudraba medaļas ieguva Nauris Prikšāns no Rīgas Valsts 1. ģimnāzijas un Huberts Zimackis no Rēzeknes Valsts ģimnāzijas, bet bronzas medaļas izcīnīja Rīgas Valsts 1. ģimnāzijas skolēni Markuss Gustavs Ķēniņš un Kristians Lelis.
2023. gada IBO Al Ajnā sudraba medaļu atkārtoti guva Nauris Prikšāns, savukārt bronzas medaļu atkārtoti ieguva Kristians Lelis. Bronzas medaļas izcīnīja arī Rīgas Valsts 1. ģimnāzijas 11. klases skolniece Elza Strumpe un 10. klases skolēns Arnolds Pīrāgs. Šī bija pirmā reize, kad 10. klases skolēns no Latvijas olimpiādē ieguva medaļu.

2024. gada IBO Astanā sudraba medaļas ieguva Elza Strumpe no Rīgas Valsts 1. ģimnāzijas un Kārlis Driba no Cēsu Valsts ģimnāzijas, bet bronzas medaļu Marta Uzkalne no Rīgas Valsts 1. ģimnāzijas.
2025. gada IBO Kesonsitijā sudraba medaļas ieguva Arnolds Pīrāgs no Rīgas Valsts 1. ģimnāzijas, Līga Blumfelde no RTU Inženierzinātņu vidusskolas un Amanda Mosāne no Liepājas Valsts ģimnāzijas, bet bronzas medaļu izcīnīja Cēsu Valsts ģimnāzijas skolēns Emīls Gerhards Bērziņš.

## Norises vieta
* 2029. gads — 
* 2028. gads — 
* 2027. gads — Varšava 
* 2026. gads — Viļņa 
* 2025. gads — Kesonsitija 
* 2024. gads — Astana 
* 2023. gads — Al Ajna 
* 2022. gads — Erevāna 
* 2021. gads — Lisabona 
* 2020. gads — Nagasaki 
* 2019. gads — Segeda 
* 2018. gads — Teherāna 
* 2017. gads — Koventrija 
* 2016. gads — Hanoja 
* 2015. gads — Orhūsa 
* 2014. gads — Bali 
* 2013. gads — Berne 
* 2012. gads — Singapūra 
* 2011. gads — Taipeja 
* 2010. gads — Čangvona  
* 2009. gads — Cukuba 
* 2008. gads — Mumbaja 
* 2007. gads — Saskatūna 
* 2006. gads — Rio Kuarto 
* 2005. gads — Pekina  
* 2004. gads — Brisbena 
* 2003. gads — Minska 
* 2002. gads — Jūrmala un Rīga 
* 2001. gads — Brisele 
* 2000. gads — Antālija  
* 1999. gads — Upsāla 
* 1998. gads — Ķīle 
* 1997. gads — Ašhabata 
* 1996. gads — Arteka 
* 1995. gads — Bangkoka  
* 1994. gads — Varna 
* 1993. gads — Utrehta 
* 1992. gads — Poprada 
* 1991. gads — Mahačkala  
* 1990. gads — Olomouca 

## Atsauces

## Ārējās saites